《别全当可》
宋代·胡宏

一别贤关二十年，人间万事尽悠然。
堪嗟戎羯膻腥地，元是衣冠礼乐天。
骑马相逢南纪道，离尊同举大江边。
此时景色如秋色，自古丹青妙莫传。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。